Încă un pacient internat cu arsuri grave, pe 40 la sută din suprafaţa corpului, colcăie de infecţii intraspitaliceşti. Se întâmplă la spitalul Floreasca, unde bărbatul a fost adus fiind victima unei explozii, în Constanţa, zilele trecute. În timp ce soţia vrea să fie transferat în străinătate, medicii spun că îl pot trata în ţară, deşi situaţia lui se înrăutăţeşte de la o zi la alta.

FOTO: Inquam Photos / Mircea Manole

Pacientul are patru infecţii, fapt confirmat soţiei bărbatuluin de către medicii de la Floreasca. Specialiştii spun că este posibil ca trei dintre infecţii să fie din spital.

De altfel, aceasta era şi temerea femeii.

Medicii spun că pot să îl îngrijească aici.

De ieri însă, starea pacientului este critică, bărbatul fiind intubat. El are arsuri pe 40% din corp.

Azi, soţia a primit un raport scris despre starea pacientului, pe care îl va trimite în Belgia, în vederea unui posibil transfer.

Azi, ministrul Sorina Pintea a declarat că tranferul se va face dacă medicii vor fi de acord cu acest lucru.

Acest caz vine la doar câteva zile după ce un tânăr rănit grav într-o explozie dintr-un bloc din Piatra Neamţ care a fost transportat în Belgia din cauză că nu putea fi tratat în ţară a murit joi. El avea arsuri de gradul III pe 75 la sută din suprafaţa corpului.